Venger tili

Majar tili (óz atı: Magyar) — majarlar tili. Fin-ugor tilleri toparınıń ugor bólimine kiredi. Ol kóbinshe Majarstannıń ózinde hám ol menen shegaralas bolǵan Rumıniya, Chexiya, Slovakiya, Serbiya hám Ukrainanıń Zakarpate wálayatlarında tarqalǵan. Majar tilinde 14,83 mln. adam sóylesedi.

Majar tili fonetikası ushın únlilerdiń hám palatal, hám labial uyǵınlasıwı gúzetiledi. Bul hádiyse sóz negizlerinde qosımsha arttırılǵanda gúzetiledi. morfologik jaqtan qaralsa agglyutinativlik. atlar san (birlik hám kóplik), kelisim (20 ǵa jaqın) menen túrlenedi. Olarda grammatik parıq joq. Spat hám sanlar basqa sózler menen birlesiw arqalı birigedi. atlar suffiks hám negizler birigiwi arqalı jasaladı. Feller san (birlik hám kóplik), úsh shaxe, úsh zaman, (anıqlıq, búyrıq, shárt) penen túslenedi. Járdemshi sózler — kómekshi, baylawshı, júklemeler, anıq hám gúman artikllerinen ibarat. Leksikasında kópǵana túrkiy hám nemis tillarinen ózlesken sózler bar.

Majar tili jazba estelikleri 14-a. dıń 2-yarmına tiyisli bolıp, qabir taslarında ushraydı. 17-a. den majar ádebiy tili rawajlana baslaǵan. Jazıwı latın alifbesi tiykarında jazıladı.

 Sırtqı siltemeler 
 Венгерский язык. Кругосвет.
 Венгерский язык. БСЭ
 Русско-венгерский словарь
 Английско-венгерский словарь

Kategoriya:Tiller